CELEX: C2006/326/33
Language: et
Date: 2006-12-30 00:00:00
Title: Kohtuasi C-317/05: Euroopa Kohtu (viies koda) 26. oktoobri 2006.  aasta otsus (Sozialgericht Kölni (Saksamaa) eelotsusetaotlus) — G. Pohl-Boskamp GmbH & Co. KG versus Gemeinsamer Bundesausschuss (Direktiiv 89/105/EMÜ — Artikli 6, punktid 1 ja 2 — Positiivne loetelu — Põhjendamiskohustus ja kohustus teavitada õiguskaitsevahenditest)

30.12.2006   
            
            
               ET
            
            
               Euroopa Liidu Teataja
            
            
               C 326/17
            
         Euroopa Kohtu (viies koda) 26. oktoobri 2006. aasta otsus (Sozialgericht Kölni (Saksamaa) eelotsusetaotlus) — G. Pohl-Boskamp GmbH & Co. KG versus Gemeinsamer Bundesausschuss
   (Kohtuasi C-317/05) (1)
   
   (Direktiiv 89/105/EMÜ - Artikli 6, punktid 1 ja 2 - Positiivne loetelu - Põhjendamiskohustus ja kohustus teavitada õiguskaitsevahenditest)
   (2006/C 326/33)
   Kohtumenetluse keel: saksa
   Eelotsusetaotluse esitanud kohus
   Sozialgericht Köln
   Põhikohtuasja pooled
   
      Hageja: G. Pohl-Boskamp GmbH & Co. KG
   
      Kostja: Gemeinsamer Bundesausschuss
   
      Menetluses osalesid: AOK-Bundesverband KdöR, IKK-Bundesverband, Bundesverband der Betriebskrankenkassen (BKK), Bundesverband der landwirtschaftlichen Krankenkassen, Verband der Angestellten-Krankenkassen eV, AEV-Arbeiter-Ersatzkassen-Verband eV, Bundesknappschaft, Seekrankenkasse, Bundesrepublik Deutschland
   Kohtuasja ese
   Eelotsusetaotlus — Sozialgericht Köln — Nõukogu 21. detsembri 1988. aasta direktiivi 89/105/EMÜ, mis käsitleb inimtervishoius kasutatavate ravimite hinnakujundust reguleerivate meetmete läbipaistvust ja nende hõlmamist siseriiklike tervisekindlustussüsteemidega (EÜT L 40, lk 8; ELT eriväljaanne 05/01, lk 345), artikli 6 punktide 1 ja 2 tõlgendamine — “Positiivse loetelu” mõiste — Liikmesriigi õigusnormid, mis näevad ette tavaliselt käsimüügis ja soodustuseta müüdavate ravimite loetelu loomise määratud tähtaja jooksul, mis erandjuhtudel võivad olla kaetud liikmesriigi tervisekindlustussüsteemi poolt, kuna need ravimid võimaldavad teatud raske haiguse tavapärast ravi — Kohustus teha määratud tähtaja jooksul otsus sellesse loetellu arvamise kohta, põhjendada keeldumist ja teavitada taotlejat tema käsutuses olevatest õiguskaitsevahenditest
   Resolutiivosa
   
               1.
            
            
               Nõukogu 21. detsembri 1988. aasta direktiivi 89/105/EMÜ, mis käsitleb inimtervishoius kasutatavate ravimite hinnakujundust reguleerivate meetmete läbipaistvust ja nende hõlmamist siseriiklike tervisekindlustussüsteemidega, tuleb tõlgendada nii, et sellega on vastuolus liikmesriigi õigusnormid, mille kohaselt anti pärast käsimüügiravimite riikliku tervisekindlustussüsteemiga hõlmatud ravimite loetelust välja jätmist ühele selle süsteemi asutusele õigus võtta vastu norme erandite tegemiseks asjaomaste välja jäetud ravimite suhtes ilma nimetatud direktiivi artikli 6 lõike 1 teises lauses ja lõikes 2 sätestatud menetlust järgimata.
            
         
               2.
            
            
               Direktiivi 89/105 artikli 6 punkti 2 tuleb tõlgendada selliselt, et sellega antakse ravimitootjatele, keda puudutab otsus, mille tulemusena kuuluvad hüvitamisele teatud selles otsuses nimetatud toimeaineid sisaldavad teatud ravimid, õigus saada põhjendatud otsus, milles on nimetatud ka võimalikud õiguskaitsevahendid ja seda isegi juhul kui liikmesriigi õigusaktid ei kehtesta vastavat menetlust ega ka õiguskaitsevahendeid.
            
         
      (1)  ELT C 281, 12.11.2005.